**Ikimokyklinio ugdymo**

**SUTARTIS**

20 m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_d. Nr.

Priekulės vaikų lopšelis-darželis, kodas 191787491

Lietuvininkų g. 11, 96341 Priekulė

tel.: (8 46) 45 41 05, el. p. darzelis@gmail.com

interneto svetainė [www.priekulesdarzelis.lt](http://www.priekulesdarzelis.lt)

Klaipėdos r. Priekulės vaikų lopšelis-darželis (toliau – Švietimo teikėjas), atstovaujamas direktorės Irenos Skrabienės, veikiantis pagal nuostatus viena šalis ir tėvas/globėjas (toliau – Klientas), atstovaujantis vaiko interesus, kita šalis, sudaro šią sutartį:

**Klientas**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, adresas, telefono numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Švietimo teikėjo** ir **Kliento** susitarimas dėl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vaiko vardas, pavardė, asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I SUTARTIES OBJEKTAS**

 Priekulės vaikų lopšelis-darželis įsipareigoja Kliento sūnų/dukrą ugdyti pagal ikimokyklinio ugdymo programą ir pagal galimybes sudaryti sąlygas tenkinti jo/jos saviraiškos poreikius.

**II SUTARTIES ŠALIŲ ĮSIPAREIGOJIMAI**

**1. Priekulės vaikų lopšelis-darželis įsipareigoja:**

1.1. teikti kokybišką ikimokyklinį ugdymą;

1.2. užtikrinti tinkamas vaiko ugdymosi sąlygas, saugumą ugdymo procese;

1.3. užtikrinti kokybišką ikimokyklinio ugdymo programos vykdymą;

1.4. ugdyti vaikams dorovės, pilietines, tautines bei patriotines nuostatas;

1.5. teikti pedagoginę, psichologinę, specialiąją pedagoginę, prireikus medicinos pagalbą;

1.6. teikti informaciją klientui apie vaiko ugdymosi sąlygas, ugdymosi pasiekimus bei kitais dominančiais klausimais;

1.7. vaikus iš įstaigos atiduoti tik tėvams arba tėvų įgaliotiems pilnamečiams asmenims;

1.8. rūpintis tinkama vaikų mityba, sudaryti galimybę pasirinkti maitinimo skaičių, vykdyti sveikatos prevenciją;

1.9. pagal galimybes atsižvelgti į tėvų/globėjų pageidavimus dėl ugdymo proceso organizavimo.

**2. Klientas įsipareigoja:**

2.1. užtikrinti vaiko punktualų ir reguliarų ugdymo įstaigos lankymą;

2.2. ugdyti vaiko pagarbą bendraamžiams, vyresniems bei kitiems lopšelio-darželio bendruomenės nariams;

2.3. vaikui susirgus, tą pačią dieną informuoti lopšelį-darželį;

2.4. nuolat domėtis vaiko ugdymo(si) rezultatais;

2.5. užtikrinti, kad laiku būtų pasitikrinta vaiko sveikata (sveikatos pažymas pristatyti grupės auklėtojai);

2.6. neplatinti užkrečiamųjų ligų sukėlėjų, atvesti vaiką į ikimokyklinę grupę tik sveiką, neturintį užkrečiamųjų ligų sukėlėjų ar ūmių užkrečiamųjų ligų požymių (nekarščiuoja, nesiskundžia skausmais, nevemia, ūmiai nekosi, nėra pūlingų išskyrų iš nosies, neišbertas, neturi utėlių, glindų ir pan.);

2.7. vaiką į įstaigą atvesti švarų ir tvarkingai aprengtą, pagal oro sąlygas;

2.8. neprieštarauti lopšelyje-darželyje vykdomiems vaiko švaros ir higienos patikrinimams;

2.9. neprieštarauti lopšelyje-darželyje vaikui atliekamiems tyrimams dėl parazitolginių užkrėtimų (helmintozės, pedikuliozės);

2.10. vadovautis ir laikytis nustatytos vaikų priėmimo, dienos režimo ir ikimokyklinės grupės dienotvarkės;

2.11. neprieštarauti logopedo patikrinimams, siekiant išsiaiškinti vaiko kalbos ir komunikacijos sutrikimus;

2.12. neprieštarauti specialiojo pedagogo patikrinimams, siekiant įvertinti specialiuosius ugdymo (si) poreikius;

2.13. neprieštarauti pirminei psichologo pagalbai, siekiant išspręsti vaiko mokymosi, bendravimo, elgesio ar emocinius sunkumus;

2.14. bendradarbiauti su pedagogais ir lopšelio-darželio vadovais koreguojant ir kontroliuojant negatyvų vaiko elgesį, sprendžiant kitas aktualias problemas;

2.15. talkinti lopšeliui-darželiui tvarkant aplinką, remontuojant grupės patalpas, įsigyjant ugdymo priemones, žaislus, organizuojant lopšelio-darželio renginius;

2.16. aprūpinti vaiką individualiomis higieninėmis priemonėmis ir rūbais;

2.17. laiku mokėti įstaigos savininko nustatytą atlyginimą už vaiko išlaikymą lopšelyje-darželyje;

2.18. laiku mokėti nustatyto dydžio mokestį už tėvų/globėjų pageidavimu teikiamas papildomas palaugas (ekskursijas, būrelius, pramogas ir kt.);

2.19. aktyviai dalyvauti tėvams skirtuose renginiuose ir susirinkimuose, lopšelio-darželio savivaldoje;

2.20. neprieštarauti, kad gražiausios vaikų veiklos lopšelyje-darželyje akimirkos būtų užfiksuotos nuotraukose ir patalpinamos įstaigos internetinėje svetainėje, spaudoje;

2.21. nedelsiant pasiimti vaiką iš lopšelio-darželio, šiais atvejais:

 2.21.1. kai vaikui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi, yra pūlingų išskyrų iš nosies), apžiūrų metu randama utėlių ar glindų;

 2.21.2. kai vaiko liga ar trauma riboja jo dalyvavimą grupės veikloje;

 2.21.3. kai vaiko būklė reikalauja didesnės darbuotojų kompetencijos ir dėmesio, negu jie gali suteikti, nepažeisdami kitų vaikų interesų;

 2.21.4. kai vaiko liga kelia pavojų kitų vaikų ir darbuotojų sveikatai;

 2.21.5. kai lopšelis-darželis, dėl nenumatytų priežasčių (techninių gedimų, stichijos padarinių ir kt.), negali užtikrinti tinkamų vaiko ugdymo ir priežiūros sąlygų.

**III SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

3. Sutartis sudaryta visam ikimokyklinio ugdymo laikotarpiui, iki vaikas baigs ikimokyklinio ugdymo programą.

4. Sutartis gali būti pakoreguota arba nutraukta atskiru šalių susitarimu.

5. Lopšelis-darželis turi teisę vienašališkai nutraukti ugdymo sutartį su Klientu, jeigu jis:

5.1. nustatytu laiku nesumoka atlyginimo už vaiko išlaikymą;

5.2. grubiai pažeidžia kitas sutarties sąlygas.

6. Sutartis įsigalioja vaikui pradėjus lankyti įstaigą, nuo pirmosios lankymo dienos.

**IV. GINČŲ SPRENDIMAS**

7. Ginčytini ugdymo proceso organizavimo, lopšelio-darželio veiklos, sutarties pažeidimo klausimai sprendžiami įstaigos taryboje, atskirais atvejais – dalyvaujant Klaipėdos rajono savivaldybės administracijos Švietimo skyriaus atstovui arba apskundžiami Lietuvos Respublikos administracinių bylų teisenos įstatymo nustatyta tvarka.

Sutartis sudaryta dviem egzemplioriais, turinčiais vienodą juridnę galią (po vieną kiekvienai šaliai).

Sutarties šalių parašai:

Švietimo teikėjas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Direktorė Irena Skrabienė

 (parašas) (pareigos, vardas, pavardė)

Klientas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvas/globėjas) (parašas) (vardas, pavardė)

Sutarties nutraukimas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (įsakymo data, nr.)